Kabardino-Ballkaria

Republika e Kabardino-Balkarisë (Rusisht: Кабарди́но-Балка́рская Респу́блика, Kabardino-Balkarskaya Respublika; Karbadianisht: Къэбэрдей-Балъкъэр Республикэ, Ķêbêrdej-Baĺķêr Respublikê; Karaçaj-Balkarisht: Къабарты-Малкъар Республика, Qabartı-Malqar Respublika) ose Kabardino-Balkaria (Rusisht: Кабарди́но-Балка́рия, Kabardino-Balkariya), është republikë anëtare e Federatës Ruse, e ndodhur në Kaukazin e Veriut. Sipas regjistrimit të vitit 2010, popullsia e tij ishte 859,939. Kryeqytet është Nalçik. Zona përmban malin më të lartë në Evropë, malin Elbrus, me 5,642 m. Mali Elbrus ka 22 akullnaja që ushqejnë tre lumenj - Baksan, Malka dhe Kuban. Mali është i mbuluar me borë gjatë gjithë vitit.

Burimet natyrore të Kabardino-Balkaria përfshijnë molibden, tungsten dhe qymyr. Republika ka klimë kontinetiale.

Historia

Kabardino-Balkaria u bë një republikë e plotë në vitin 1991 dhe në mars 1992 u bë një nga republikat përbërëse të Federatës Ruse.

Ndarjet administrative

Republika e Kabardino-Balkarisë është e ndarë administrativisht në 10 distrikte, 8 qytete/qyteze dhe 168 vende rurale.

Demografia
Grupet etnike
Kabardino-Balkaria përfshin dy bashkësi të mëdha etnike, kabardinët (çerkezët), të cilët flasin një gjuhë kaukaziane veriperëndimore dhe ballkarët që flasin një gjuhë turkike. Sipas Censusit të vitit 2010, kabardinët përbëjnë 57.2% të popullsisë së republikës, të ndjekur nga rusët (22.5%) dhe ballkarët (12.7%). Grupet e tjera përfshijnë osetianët (1.1%), turqit (1.6%), ukrainasit (0.6%), armenët (0.6%), koreanë (0.5%), çeçenët (0.2%) dhe një mori grupesh më të vogla, secili llogarit më pak se 0.5% e popullsisë së përgjithshme.

Feja
parapamje|240px|Xhami në Kabardino-Balkaria
Sipas një sondazhi të vitit 2012, i cili intervistoi 56,900 njerëz, 60% e popullsisë së Kabardino-Balkariya i përmbahen Islamit, 15,6% Kishës Ortodokse Ruse, 3% fesë popullore adigjeze (Kabardiane) dhe besime të tjera indigjene, 5% janë gjenerikë krishterët të pa shoqëruar. Për më tepër, 12% e popullsisë deklaron të jetë "shpirtërore por jo fetare", 5.4% janë ateist ose ndjek fe të tjera përfshirë Dëshmitarët e Jehovait.

Kategoria:Republikat e Rusisë